open-index/open-wikipedia-markdown huggingface dataset:
Նամակ թագավորին

«Նամակ թագավորին» (հոլանդերեն՝ De Brief voor de koning) մանկապատանեկան գիրքը առաջին անգամ լույս է տեսել 1962 թվականին։ Հեղինակը հոլանդացի գրող  Տոնկե Դրախտն է։

Գիրքը թարգմանվել է բազմաթիվ լեզուներով՝ անգլերեն, իտալերեն, գերմաներեն, հունարեն, դանիերեն, էստոներեն, ինդոնեզերեն, ճապոներեն, լեհերեն, պորտուգալերեն, չեխերեն, իսպաներեն, կատալոներեն և այլն։ Գիրքը աճառվել է ավելի քան մեկ միլիոն անգամ։https://www.trouw.nl/cultuur-media/de-brief-voor-de-koning-krijgt-een-netflix-serie-nu-moet-ik-nog-een-poosje-blijven-leven~bd94ad7c/

2020 թվականին «Զանգակ» հրատարակչությունը լույս է ընծայել նաև գրքի հայերեն թարգմանությունը՝ «Նամակ թագավորին։ Արկածները որոնողները» մատենաշարով՝ կազմված ութ մասից։

## Սյուժե
Գրքում ներկայացվում են վաղնջական ժամանակները, երբ դեռևս երկրի վրա ապրում էին ասպետներ։ Պատմությունը սկսվում է Դագոնավտի թագավորությունում։ Գլխավոր հերոսը 16-ամյա Տիուրին է, ով թագավորությունում հայտնի ասպետի որդի է։ Տիուրին իր՝ ասպետի կոչում ստանալու նախորդ գիշերը, թեև իրավունք չուներ բացելու մատուռի դուռը, բացում է մի անծանոթի առաջ։ Անծանոթը Տիուրիին փոխանցում է մի նամակ՝ ասելով, որ նամակը պետք է փոխանցվի Յունավեն թագավորին, և մի ամբողջ թագավորության ճակատագիր այդ նամակից է կախված։ Սակայն նամակը թագավորին պիտի հանձներ Սև ասպետը, իսկ Տիուրիի առաքելությունն է նամակը հասցնել ասպետին։ Տիուրին, հասկանալով օգնության կոչի կարևորությունը, համաձայնում է՝ խոսք տալով նամակը տալ միայն ասպետին։ Տիուրին ճանապարհ է ընկնում, սակայն ասպետին գտնում է մահամերձ վիճակում, և ինքն է կատարում ասպետի առաքելությունը։ Բայց շուտով հայտնաբերում է, որ իրեն հետապնդում են կարմիր հագած ասպետները։ Եվ սա դեռ միայն սկիզբն էր։ Տիուրիին սպասվում էին բազմաթիվ արկածներ, փորձություններ իր առաքելության կատարման ընթացքում։

## Էկրանավորում
2008 թվականի հուլիսին դուրս է եկել գրքի հիման վրա նկարված համանուն ֆիլմ։ Իսկ 2020 թվականի մարտին Նեթֆլիքս ընկերությունը թողարկել է համանուն սերիալ։ Սա առաջին գիրքն էր հոլանդերենով, որի հիման վրա «Նեթֆլիքսը» նկարել է ֆիլմ։ https://www.kinderboeken.nl/boek/de-brief-voor-de-koning/

## Ծանոթագրություններ

## Հղումներ
* https://www.trouw.nl/cultuur-media/de-brief-voor-de-koning-krijgt-een-netflix-serie-nu-moet-ik-nog-een-poosje-blijven-leven~bd94ad7c/?utm_source=link&utm_medium=social&utm_campaign=shared_earned
* «Զանգակ» հրատարակչություն
* https://www.kinderboeken.nl/auteur/tonke-dragt/
* Նամակ թագավորին։ Արկածներ որոնողները մատենաշար, Տոնկե Դրախտ, Երևան, 2020
Տոնկե Դրախտ

**Անտոնիա Տոնկե Յոհաննա Վիլեմինա Դրախտ** (առավել հայտնի **Տոնկե Դրախտ** անվանումով, ), հոլանդացի հայտնի մանկագիր և մանկական գրքերի նկարազարդող։  

## Կենսագրություն
Տոնկեն ընտանիքում եղել է մեծը։ Ընտանիքի անդամները ևս հետաքրքրված են եղել գրականությամբ։ Տոնկեն ունեցել է երջանիկ մանկություն մինչև 1942 թվականը, երբ պատերազմի հետևենաքով քույրերի ու մոր հետ հայտնում է ճապոնական ճամբարում, իսկ հայրը՝ մեկ այլ ճամբարում։ Անսահման սերը ընթերցանության նկատմամբ և գրքերի պակասը դրդում են Տոնկեին անձամբ գրքեր գրել այդ տարիներին․ թղթի պակասի պատճառով նա գրում էր հնարավոր ամեն բանի վրա։

Պատերազմից հետո ազատություն ստանալով՝ ընտանիքը վերամիավորվում է և տեղափոխվում է Նիդերլանդներ։ Տոնկե Դրախտը այլևս երբեք չի վերադառնում հայրենի Ինդոնեզիա։ Տոնկեն սկսում է սովորել Հաագա քաղաքի Կերպարվեստի պետական ակադեմիայում, որից հետո աշխատանքի է անցնում Ռեյսվեյկի միջնակարգ դպրոցում։ 

Դասավանդելու տարիներին Տոնկեն հասկանում է, որ պատմություններ պատմելով՝ երեխաներին կարելի է հանգստացնել։ Շուտով այդ պատմությունները տպագրվում են ամսագրերում։ 1961 թվականին լույս է տեսնում նրա առաջին գիրքը՝ «Պատմություններ երկվորյակ եղբայրների մասին»։ Իսկ հաջորդ տարի՝ 1962 թվականին, լույս է տեսնում նրա՝ Նամակ թագավորին գիրքը, որը հեղինակին բերում է մեծ հաջողություն։

## Ծանոթագրություններ

## Արտաքին հղումներ
* https://www.kinderboeken.nl/auteur/tonke-dragt/
* https://www.trouw.nl/cultuur-media/de-brief-voor-de-koning-krijgt-een-netflix-serie-nu-moet-ik-nog-een-poosje-blijven-leven~bd94ad7c/?utm_source=link&utm_medium=social&utm_campaign=shared_earned

Կատեգորիա:Հոլանդացի մանկագիրներ
Կատեգորիա:Հոլանդացի կին գրողներ
Կատեգորիա:Հոլանդացի նկարիչներ
Կատեգորիա:Կին պատկերազարդողներ
Կատեգորիա:Երկարակյացներ
Սոֆյա Գալեչկո

**Սոֆյա Գալեչկո** (, ), ուկրաինացի ռազմական գործիչ, առաջին ուկրաինուհի սպան (Ուկրաինական սեչական հրաձիգների (ՈւՍՀ) լեգեոնի խորունժ)։

## Կենսագրություն
Սոֆյա Գալեչկոն ծնվել է փոստային պաշտոնյայի ընտանիքում։ Ավարտել է Գրացի համալսարանի փիլիսոփայության ֆակուլտետը։ Մասնակցել է Ուկրաինայի ազգային երիտասարդական շարժմանը։ Եղել է «Պլաստ» սկաուտական կազմակերպության անդամ։ Առաջին համաշխարհային պատերազմի սկզբին նրանք կամավոր միացել են ՈւՍՀ լեգեոնին։ Սկզբում եղել է բուժքույր, ավելի ուշ մարտական ստորաբաժանումների հետ ուղարկվել է ռազմաճակատ, ծառայել որպես հետախույզ, հրաձիգ և վաշտի հրամանատար։ 1914 թվականի սեպտեմբերից ծառայել որպես խորունժ, Զենոն Նոսկովսկու հրամանատարությամբ հրաձգային վաշտի հրամանատար։ Աչքի է ընկել Տերնոպոլի շրջանի մարտերում։ 1915 թվականի սեպտեմբերի 14-ին որպես վաշտի հրամանատար իր հմուտ գործողություններով փրկել է ՈւՍՀ բանակի ստորաբաժանումը պարտությունից։ 1914 թվականի նոյեմբերի 10-ին պարգևատրվել է Արիության համար արծաթե մեդալով։

Մասնակցել է Կարպատների մարտերին (1914-1915, ձմեռ), աչքի է ընկել Մակովկա լեռան ճակատամարտում, որի համար Պոդոլիայում (1916) արժանացել է երկրորդ արծաթե «Արիության համար» մեդալի։

1916 թվականի ապրիլից ծառայել է ՈւՍՀ լեգեոնի պահեստային մասում։ Ողբերգականորեն մահացել է Պասեչնայա գյուղի մերձակա լեռնային գետում լողալիս։ Նրան թաղել են Ռոզտոկա բնակավայրում։

## Պարգևներ
* Արիության համար արծաթե մեդալ (Ավստրիա-Հունգարիա) (երկու անգամ)

## Հիշատակ
* 1990 թվականի նոյեմբերին Գալեչկոյի գերեզմանին հուշարձան է կանգնեցվել,
* Իվանո-Ֆրանկովսկում և Արևմտյան Ուկրաինայի այլ քաղաքներում կան Սոֆյա Գալեչկոյի անվամբ փողոցներ։

## Գրականություն
* Луговий О. Визначне Жіноцтво України. 251 с. Торонто,1942
* Литвин М., Науменко К. Українські січові стрільці. К., 1992.
* Дмитерко-Ратич. Зі зброєю в руках: Пам`яті Софії Галечко. «Наше життя», 1958, ч. 10
* За волю України: Історичний збірник УСС. 608 с. Нью-Йорк, 1967

## Ծանոթագրություններ

## Արտաքին հղումներ
* 90 років тому трагічно загинула українська амазонка Софія Галечко
* Похорон хор. УСС Софії Галєчко

Կատեգորիա:Կանայք պատերազմում
Կատեգորիա:Խեղդվածներ
Կատեգորիա:Արիության մեդալակիրներ
Պատահար, որը ոչ ոք չնկատեց

«**Պատահար, որը ոչ ոք չնկատեց**» (), 1967 թվականի խորհրդային սև-սպիտակ գեղարվեստական ֆիլմ (մելոդրամա), որը նկարահանվել է «Լենֆիլմ» կինոստուդիայում դրամատուրգ և սցենարիստ Ալեքսանդր Վոլոդինի կողմից՝ իր սեփական վիպակի հիման վրա։ Սա նրա միակ ռեժիսորական աշխատանքն է կինոյում։

## Սյուժե
Նաստյան երիտասարդ աղջիկ է, նա գեղեցիկ է, բայց համեստ, ուստի ինքն իրեն համարում է տգեղ և միայնակ։ Նա աշխատում է բանջարեղենի խանութում և երազում է արքայազնի մասին, որը կսիրի իրեն։ Նաստյան ունի նվիրական երազանք՝ դառնալ գեղեցիկ և դրա շնորհիվ փոխել իր կյանքը։

Ինչպես հեքիաթում, հրաշք է տեղի ունենում․ Նաստյան դառնում է գեղեցկուհի, սակայն շրջապատողները դա չեն նկատում։ Ցանկալի գեղեցկությունը ոչ միայն երջանկություն չի բերում աղջկան, այլև հեռացնում է նրան մտերիմներից։ Այդ պատճառով այժմ Նաստյան ցանկանում է դառնալ այնպիսին, ինչպիսին նախկինում էր։

## Դերերում
* Ժաննա Պրոխորենկո – *Նաստյա
* Վիտալի Սոլոմին – *Տոլյա, Նաստյայի սիրելին
* Զինաիդա Սլավինա – *Կատյա, Նաստյայի ընկերուհին
* Գեորգի Շտիլ – *Լյոշա, Կատյայի ամուսինը
* Վերա Տիտովա – *Նաստյայի մայրը, բակապան
* Լիդիա Շտիկան – *Նինա Սերգեևնա, գանձապահ
* Եվգենի Լեբեդև – *Յակով Ալեքսեևիչ, խանութի տնօրեն
* [[Պավել Լուսպեկաև]] – *ընկեր Տետերին, պետ
* Գալինա Դաշևսկայա – *Վալյա, Նաստյայի ընկերուհին
* Արկադի Տրուսով – *Արկադի Վասիլևիչ, աշխղեկ
* Իրա Ժիվոտովա – *Տոլյայի քույրը
* Վյաչեսլավ Զախարով – *Շուրիկ, Նաստյայի ծանոթը
* Միխայիլ Լադիգին – *ժեկի պետ
* Գելի Սիսոև – *Վալյայի ընկերը
* Իգնատ Լեյրեր – *սիրահարված
* Վադիմ Յակովլև – *Վալյայի ընկերը

## Նկարահանող խումբ
* Սցենարի հեղինակ՝ Ալեքսանդր Վոլոդին
* Բեմադրող ռեժիսոր՝ Ալեքսանդր Վոլոդին
* Օպերատոր՝ Կոնստանտին Ռիժով
* Նկարիչ՝ Ալեքսանդր Բլեք
* Կոմպոզիտոր՝ Վենիամին Բասներ

## Տես նաև
* Նաստյա - վեպի երկրորդ Էկրանավորումն է, որը նկարահանվել է 1993 թվականին։

## Ծանոթագրություններ

## Արտաքին հղումներ
* «Происшествие, которого никто не заметил» на сайте Наше кино
* «Происшествие, которого никто не заметил» на сайте Российское кино
* «Происшествие, которого никто не заметил» на сайте Kinox.Ру

Կատեգորիա:1960-ականների ռուսերեն ֆիլմեր
Կատեգորիա:1967 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1960-ականների խորհրդային ֆիլմեր
Ավստրիական դաշտ

**«Ավստրիական դաշտ»** (), 1991 թվականի խորհրդային գեղարվեստական ֆիլմ, որը նկարահանել է ռեժիսոր Անդրեյ Չերնիխն իր սեփական վիպակի հիման վրա, որը հանդիսանում է «Պետրոպոլ» ալմանախի հավելվածը։ Ռեժիսորի համար այս ֆիլմը դարձել է առաջին լիամետրաժ ֆիլմը (1989 թվականին Չեռնիխը նորամուտը նշել է «Ֆա մինոր» կարճամետրաժ կինոնկարով): Ֆիլմը աչքի է ընկել և մի քանի մրցանակ է ստացել կինոփառատոներում։

## Սյուժե
Ֆիլմի գլխավոր թեման նվիրված է պարզագույն մարդկային զգացմունքների անբավարարությանը և թերի բնույթին, ինչպիսիք են տեսողությունը, լսողությունը և շոշափումը։ Իրականությունը և պատրանքը ներկայացված են զգացմունքների և նրանց պատկերների հիման վրա։

## Մրցանակներ
Ֆիլմը մի քանի մրցանակ է ստացել կինոփառատոներում։
* 1991 թվական - Կիևի «Երիտասարդություն» միջազգային կինոփառատոնում դիպլոմի է արժանացել Դմիտրի Մասսը՝ ֆիլմի օպերատորը և նկարիչը։
* 1991 թվական - մոսկովյան կինոակումբների փառատոն-սեմինարում ֆիլմն ստացել է երկրորդ մրցանակը։

## Դերերում
* Ելենա Բրագինա
* Նատալյա Բարանովա
* Սեմյոն Ստրուգաչով – *կույր նկարիչ
* Լյուբոմիրաս Լուցյավիչյուս
* Լյուդմիլա Ալեքսանդրովնա
* Վիտաուտաս Պաուկշտե
* Արսլան Կազիբեև – *էպիզոդ
* Բորիս Ռեպետուր – *էպիզոդ
* Ալեքսանդր Մասլով – *էպիզոդ
* Վալերի Ֆիլատով – *էպիզոդ
* Կոնստանտին Լուկաշով – *էպիզոդ
* Նատալյա Դանիլովա – *էպիզոդ
* Իրինա Ռակշինա – *էպիզոդ
* Վիկտոր Սուխորուկով – ''էպիզոդ

## Նկարահանող խումբ
* Սցենարի հեղինակ և բեմադրող ռեժիսոր՝ Անդրեյ Չեռնիխ
* Բեմադրող օպերատոր և բեմադրող նկարիչ՝ Դմիտրի Մաս
* Մոնտաժող ռեժիսոր՝ Լեդա Սեմյոնովա
* Հնչյունային օպերատոր՝ Վլադիմիր Պերսով

## Ծանոթագրություններ

## Արտաքին հղումներ
* «Австрийское поле» на сайте «Энциклопедия отечественного кино»
* «Австрийское поле» на сайте Фильм Ру 

Կատեգորիա:1990-ականների ռուսերեն ֆիլմեր
Կատեգորիա:1991 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային ֆիլմեր
Փիրալլահի շրջան

**Փիրալլահի շրջան** (), Բաքվի քաղաքի 12 վարչական շրջաններից մէկը։

## Աշխարհագրություն
Փիրալլահի շրջանը գտնվում է Աբշերոն թերակղզու արևելյան և հարավ-արևելյան մասերում։ Սահմանակից է Բաքու քաղաքի Խազարի շրջանին։

## Պատմություն
Բաքու քաղաքի Փիրալլահի շրջանը ստեղծվել է Ադրբեջանի Հանրապետության նախագահ Իլհամ Ալիևի 2012 թվականի դեկտեմբերի 21-ի «Փիրալլահի շրջանը Բաքվի քաղաքային վարչատարածքային միավորի կազմում ստեղծելու մասին» հրամանով։

Շրջանը ունի 4 վարչատարածքային միավոր՝ Պիրալահի, Չիլով, Նավթային քարեր, Գյուրգյան։ Փիրալլահի շրջանի Չիլով բնակավայրը հարուստ է նավթով։

## Բնակչություն
2021 թվականի տվյալներով բնակավայրն ուներ 20600 բնակիչ։

## Քաղաքատիպ ավաններ

## Ծանոթագրություններ

Կատեգորիա:Բաքվի շրջաններ
Յուրի Սելենսկի

**Յուրի Վասիլևիչ Սելենսկի** (, իրական ազգանունը՝ Գալիշնիկով, ), խորհրդային գրող և լրագրող։ Գրել է ստեղծագործական կեղծանվամբ, որը վերցվել է այն պատմական շրջանի պատվին, որտեղ ծնվել և մեծացել է։

## Կենսագրություն
Յուրի Սելենսկին ծնվել և մեծացել է Աստրախանի բանվորական ծայրամասում, Վասիլի Իվանովիչ Կալաշնիկովի և Ալեքսանդրա Միխայլովնա Բուդարինայի ընտանիքում, որոնք Վորոնեժի շրջանից էին և ունեին գյուղացիական ծագում։ Պատանեկության տարիներին եղել է բանֆակի ուսանող և աերոակումբի անդամ։ 19 տարեկանը չլրացած զորակոչվել է բանակ, մասնակցել Հայրենական Մեծ պատերազմին։ 1942 թվականի հունվարին հայտնվել է Ստալինգրադում որպես կուրսանտ-հղկիչ բանվոր, ավելի ուշ ծառայել է որպես գետային տրանսպորտի աշխատող, օդային հրաձիգ, ավիամեխանիկ։

1946 թվականին զորացրվելուց հետո Սելենսկին դարձել է լրագրող՝ նախ մարզային ռադիոյի, ապա «Վոլգա» թերթի աշխատակից, որտեղ աշխատել է կյանքի զգալի մասը, ինչի համար նրան անվանում էին «Մերձկասպյան թերթային բանաստեղծ» ():

## Հիշատակ
մինի|Յուրի Սելենսկուն նվիրված հուշատախտակ
* Նիժնի Նովգորոդի այն փողոցը, որտեղ ծնվել և մեծացել է գրողը, 1989 թվականին վերանվանվել է Յուրի Սելենսկու փողոց։
* Աստրախանի կենտրոնում գտնվող Երիտասարդ գվարդիայի և Կոմունիստական փողոցի անկյունում գտնվող տանը, որտեղ ապրել և աշխատել է Յուրի Զելենսկին, տեղադրվել է հուշատախտակ։
* 2016 թվականին բանաստեղծուհի և լրագրող Մարինա Լազարևան նկարահանել է «Յուրի Սելենսկի։ Քաղաքային ռոմանս՝ կյանքի տևողությամբ» () ֆիլմը։
* 2017 թվականին Աստրախանի Ն. Կրուպսկայայի անվան մարզային գիտական գրադարանում տեղի է ունեցել «Слово о родном» հուշ-երեկո՝ նվիրված Սելենսկու ծննդյան 95-ամյակին։ Նման միջոցառումներ տեղի են ունեցել նաև քաղաքի այլ գրադարաններում։
* Յուրի Սելենսկու հիշատակին բանաստեղծություններ են նվիրել Պավել Մորոզովը և Ալեքսանդր Սախնովը։

## Մատենագիտություն
* Если погаснет костёр. Проза. Рассказы. «Волга», Астрахань, 1963.
* Одна тревожная ночь. Проза. Рассказы. Нижне-Волжское книжное издательство, Волгоград, 1966.
* Пешком с пустым мешком. Рассказы. М., «Современник», 1966.
* Слово о родном. Очерки. Нижне-Волжское книжное издательство, Волгоград, 1967.
* Автограф на вобле. Рассказы. М., «Современник», 1971.
* Хороша в золе картошка. Рассказы. Нижне-Волжское книжное издательство, Волгоград, 1972.
* Каспийская повесть (Баня, где парятся ловцы). 1972.
* Крутая рамень. М.: Современник, 1973.
* Живут возле моря люди. Очерки. М., «Советская Россия», 1979.
* Свал глубин. М., «Современник», 1980.
* Моряна — ветер шалый. Повести и рассказы. Нижне-Волжское книжное издательство, Волгоград, 1980.
* Не расти у дороги. Повести. М.: Современник, 1987.
* Сценарии документальных фильмов: «След солёной волны» (1965), «На родине Мальвы» (1967), «Земля Астраханская» (1968). Нижне-Волжская киностудия, Саратов.
* Фотоальбомы «У реки, у моря», «Море Каспийское». М., «Планета». Статьи Ю. Селенского.

## Ծանոթագրություններ

Կատեգորիա:20-րդ դարի ռուս գրողներ
Կատեգորիա:Գրական կեղծանուններով հայտնի հեղինակներ
Կատեգորիա:Խորհրդային գրողներ
Կատեգորիա:Խորհրդային լրագրողներ
Կատեգորիա:Ռուս գրողներ
Կատեգորիա:Ռուս լրագրողներ
Բարլո Տեր-Մկրտիչյան

**Բարլո Տեր-Մկրտիչյան** (, , 1956, Ֆրեզնո, Կալիֆոռնիա, ԱՄՆ), ամերիկահայ պատմաբան և հայագիտության դասախոս Ֆրեզնոյում Կալիֆորնիայի պետական համալսարանում, վերջինիս Հայկական ուսումնասիրությունների ծրագրի և կենտրոնի տնօրեն։ Դասավանդում է հայոց լեզու, գրականություն, պատմություն և մշակույթ։ Հետազոտությունների հիմնական առարկան հայ գրականությունն է։ Հրատարակել է բազմաթիվ հոդվածներ հայոց պատմության, մշակույթի և գրականության վերաբերյալ։

## Կենսագրություն
Ծնվել է 1956 թվականին Կալիֆորնիայի Ֆրեզնո քաղաքում։ Ավարտել է Ֆրեզնոյում Կալիֆորնիայի պետական համալսարանի կենսաբանության ֆակուլտետը։ Այնուհետ մագիստրոսի աստիճան է ստացել Լոս Անջելեսում Կալիֆորնիայի համալսարանի Մերձավորարևելյան լեզուների և մշակույթի բաժնից։ Մագիստրոսական աշխատանքը եղել է հայոց լեզվի և գրականության շուրջ։ 1985 թվականից դասախոս է Ֆրեզնոյում Կալիֆորնիայի պետական համալսարանում։ 1991 թվականին մեծ դերակատարություն է ունեցել Ֆրեզնոյում Կալիֆորնիայի պետական համալսարանի եւ Երևանի պետական համալսարանի միջև ուսանողների փոխանակման ծրագրի հաստատման գործում։ Երկար տարիներ ղեկավարել է Հայ Օգնության Միության ամառային ուսումնական ծրագիրը Մասաչուսեթսում։

1992-1995 թվականներին եղել է Սան Հոակինի հովտի հայ համայնքների խորհրդի նախագահ։ 1993-1995 թվականներին եղել է Ֆրեզնոյի Սուրբ Պողոս առաքելական եկեղեցու ծխական խորհրդի անդամ։ 2001-2004 և 2015-2017 թվականներին եղել է Հայկական ուսումնասիրությունների ընկերակցության («Society for Armenian Studies») նախագահ։ 1997-2003 թվականներին խմբագրել է Հայկական ուսումնասիրությունների ընկերակցության տեղեկագիրը։ 1996-1997 թվականներին վարել է հայկական հարցերի և պատմության մասին «Հայ Թոք» («Hye Talk»*)* հեռուստատեսային հաղորդումը։ 1999 թվականի սեպտեմբերին Էջմիածնի Ազգային Եկեղեցական ժողովի կողմից պատվիրակ է ընտրվել, մասնակցել է Գարեգին Բ-ի ընտրությանը։

Տիրապետում է հայերենին (գրաբար և աշխարհաբար), ռուսերենին, թուրքերենին, անգլերենին և ֆրանսերենին։

## Պարգևներ
* 2010 թվականի սեպտեմբերին Ամենայն հայոց կաթողիկոս Գարեգին Բ Տեր-Մկրտիչյանին շնորհել է «Սուրբ Ներսես Շնորհալի» շքաշնաը՝ Հայ առաքելական եկեղեցուն մատուցած ծառայությունների համար։
* Երևանի պետական համալսարանից ստացել է պատվավոր դոկտորի կոչում։
* 2021 թվականի հուլիսին Մեսրոպ Մաշտոցի անվան Մատենադարանում Տեր-Մկրտիչյանի նախաձեռնությամբ և ֆինանսավորմամբ հիմնվել է նրա անվան մրցանակ, որը շնորհվում է Մատենադարանի աշխատակիցներին՝ լավագույն աշխատանքների, նախաձեռնությունների և ծրագրերի իրականացման համար։

## Աշխատություններ
* "Anooshavan: the intrepid survivor" (Fresno, CA, 1995)
* "David of Sassoun: Critical Studies on the Armenian Epic" (Fresno, CA: The Press at California State University, 2013)
* A Festschrift, "Between Paris and Fresno: Armenian Studies in Honor of Dickran Kouymjian" (Costa Mesa, CA: Mazda Press, 2008)
* "The Armenian Bible: a symposium celebrating the 1600th anniversary of the discovery of the Armenian alphabet and the translation of the Bible into Armenian" (Burbank, CA: Western Diocese of the Armenian Church, 2007)

## Ծանոթագրություններ

Կատեգորիա:1956 ծնունդներ
Կատեգորիա:Ամերիկահայ պատմաբաններ
Կատեգորիա:Ապրող անձինք
Կատեգորիա:Հայագետներ
Կատեգորիա:Հայալեզու գրողներ
Մնաք բարով, աղավնիներ

**«Մնաք բարով, աղավնիներ»** (), 1960 թվականի խորհրդային մելոդրամա ֆիլմ, որը նկարահանել է Յակով Սեգելը ձնհալի ոգով։ Ֆիլմը ճանաչում է ստացել երկու միջազգային կինոփառատոներում․՝ Լոկառնոյի կինոփառատոնում (1961) և Մելբուռնի միջազգային կինոփառատոնում (1962)։

## Սյուժե
Գենկա Սախնենկոն սովորում է դպրոցում և աշխատում։ Բայց նա գրեթե չափահաս ու անկախ մարդ է, ունի մեկ գաղտնիք․ աշխատանքից հետո նա գնում է աղավնանոց։ Նա մանկուց սիրում է աղավնիներ։ Գենկան գոհ է իր աշխատանքից (նա նույնիսկ խորամանկում է իր գործընկերոջը՝ վարպետ Մաքսիմ Պետրովիչին, որը սիրում է վարձակալներից փող վերցնել աշխատանքի համար), բայց մի օր, ձեռքը վնասելով, նա հայտնվում է հիվանդանոցում, որտեղ ընկերանում է բուժքույր Տանյայի հետ։ Սակայն որոշ ժամանակ անց Գենկան կոմերիտական ուղեգրով ստիպված է լինում մեկնել այլ քաղաքում աշխատելու, և նա իր աղավնիները նվիրում է առաջին դասարանի մի տղայի։

## Նկարահանումներ
Նկարահանումները տեղի են ունեցել ամբողջությամբ Կիև քաղաքում՝ Կրեշչատիկ փողոցում, Կալինինի հրապարակում, Պերվոմայսկի նորակառույցների շրջանում, Ավիացիոն փողոցում, Լենինի բուլվարում (ներառյալ Տիեզերագնացների հրապարակում), Ումանսկայա փողոցում։

## Դերերում

## Ծանոթագրություններ

## Գրականություն
* 

Կատեգորիա:1960 ֆիլմեր
Կատեգորիա:1960-ականների ռուսերեն ֆիլմեր
Կատեգորիա:Խորհրդային ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:1960-ականների խորհրդային ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:1960 դրամա ֆիլմեր
Մեր հարևանները

«**Մեր հարևանները**» (), 1957 թվականի խորհրդային սև-սպիտակ ֆիլմ, կատակերգություն, որը նկարահանել է ռեժիսոր Սերգեյ Սպլոշնովը։

Ֆիլմը դարձել է 1957 թվականի վարձույթի առաջատար․ այն դիտել է 27,4 մլն հանդիսատես, և այն վարձույթում զբաղեցրել է 12-րդ տեղը։

## Սյուժե
Սա կենցաղային կատակերգություն է, նրա հերոսները մի մեծ բնակարանի բնակիչներ են։
Կոմունալ բնակարանի ազատ սենյակում տեղավորվում է մի մարդամոտ երիտասարդ փականագործ և անմիջապես գրավում բնակիչների համակրանքը։ Միակ դստեր մայր տիկին Շպակովսկայան իր նպատակներն ունի բարեկեցիկ երիտասարդի հետ կապված, որտեղ նա ճանաչում է «հայտնի մարդու»։ Սակայն երիտասարդներն առանց նրա օգնության սիրահարվում են միմյանց, իսկ Շպակովսկայան, իմանալով, որ փեսան հասարակ տղա է, ապարդյուն փորձում է խանգարել նրանց ամուսնությանը։

## Դերերում
* Գլեբ Գլեբով – *Իվան Կոնդրատևիչ Շպակովսկի
* Օլգա Վիկլանդտ – *Մադամ Շպակովսկայա
* Նելլի Կոռնեևա – *Սվետլանա Իվանովնա
* Լև Ֆրիչինսկի – *Սերգեյ Նիկոլայի Տերյոխին
* Կոնստանտին Սորոկին – *Միխայիլ Լեոնտևիչ Մուրաշկո
* Վալենտինա Կրավչենկո – *Պելագեա Կարպովնա
* Անատոլի Ադոսկին – *Իլյա Անդրեևիչ Ռազմիսլովիչ
* Լիդիա Ռժեցկայա – *Եկատերինա Վասիլևնա
* Միխայիլ Պետրով – *Վիտկա Սուշկով
* Թամարա Տրուշիան – *տեղեկանքների սեղանի աշխատող, նոր աշխատակցուհի

## Նկարահանող խումբ
* Սցենարի հեղինակ՝ Միխայիլ Անտոնենկով, Եֆիմ Սևելա
* Ռեժիսոր՝ Սերգեյ Սպլոշնով
* Օպերատոր՝ Անդրեյ Բուլինսկի
* Բեմադրող նկարիչ՝ Եվգենի գանկին
* Երգերի կատարող՝ Վլադիմիր Տրոշին (լուսագրերում նշված չէ)

## Ծանոթագրություններ

## Գրականություն
* Наши соседи // Советские художественные фильмы: Звуковые фильмы, 1930—1957. — М.: Искусство, 1961. — стр. 718
* Наши соседи // Домашняя синематека: отечественное кино 1918—1996. — М.: Дубль-Д, 1996. — 520 с. — стр. 273
* Кино Советской Белоруссии. — М.: Искусство, 1975. — 318 с. — стр. 156—157
* Советская кинокомедия / Ростислав Николаевич Юренев. — М.: Наука, 1964. — 537 с. — стр. 495

Կատեգորիա:Խորհրդային ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:1957 ֆիլմեր
Կատեգորիա:Խորհրդային կինոկատակերգություններ
Օտարը գյուղում

**«Օտար գյուղում»** (, ), 1958 թվականի խորհրդային լատվիական դրամատիկ ֆիլմ։ Ֆիլմը դեբյուտային է եղել դերասան Գունար Չիլինսկու համար։

## Սյուժե
Ձկնորս Յանիսը գյուղ է վերադարձել երիտասարդ կնոջ հետ, որը նշանակվել է ձկան գործարանի տնօրեն։ Էլզային անբարյացակամ, անծանոթի պես են դիմավորում թե՛ ամուսնու ընտանիքում, թե՛ համագյուղացիների շրջանում։ Բայց, չնայած սկզբում տեղի ունեցած անհաջողություններին, նրան, այնուամենայնիվ, հաջողվում է կարգավորել աշխատանքը գործարանում, վերականգնել ձկնարդյունաբերությունը, և աստիճանաբար երիտասարդ կինը շահում է սեր և վստահություն…

## Դերերում
* Վիյա Արտմանե – *Էլիզա
* Գունար Ցիլինսկի – **Ջենիս*
* Կարլիս Սեբրիս – *Կիսիս
* Ալֆրեդս Յաունուշանս – *Ստագիս
* Էվալդս Վալտերս – *Սուստռուպս
* [[Ուլդիս Պուցիտիս]] – *ձկնորս
* Բիրուտա Օզոլինյա – *Կատրինա
* Խարի Լիեպինշ – *Ցալիտիս
* Անիտա Սալդումա – *Աննա-Լիզա
* Յանիս Օսիս – *Ստագարս
* Ինտա Տիրոլե – *Լյուցիա
* Խարի Միսինշ – *Օզոլկալնս
* Տալիվալդիս Աբոլինշ – ''Բեռնատս

## Նկարահանող խումբ
* Պրոդյուսեր՝ Ադա Ցեռտինեցե
* Սցենարի հեղինակ՝ Ենիս Գրանտս
* Օպերատոր՝ Զիգուրդս Վիտոլս
* Նկարիչ՝ Անդրիս Մայլիտիս
* Կոմպոզիտոր՝ Նիկոլայ Զոլոտոնոս

## Ծանոթագրություններ

## Արտաքին հղումներ
* «Օտարը գյուղում» ֆիլմը «Кино» կայքում 

Կատեգորիա:Խորհրդային ֆիլմեր
Կատեգորիա:1958 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Ռիգայի կինոստուդիայի ֆիլմեր
Բերտա Կրուպ

**Բերտա Կրուպ** (, ), գերմանացի արդյունաբերող Կրուպների ընտանիքի անդամ, «Friedrich Krupp AG Hoesch-Krupp» (1902-1943) ընկերության սեփականատերը։

## Կենսագրություն
Բերտան գերմանացի արդյունաբերող Ֆրիդրիխ Կրուպի և նրա կնոջ՝ Մարգարիտայի՝ բարոնուհի ֆոն Էնդեի ավագ դուստրն է։ 1902 թվականին՝ հոր մահից հետո, Բերտան ժառանգել է «Կրուպ» ընկերության գրեթե ամբողջ բաժնետոմսերը, բայց մինչև չափահաս դառնալը ընկերությունը ղեկավարել է մայրը։ Քանի որ այդ ժամանակաշրջանում կնոջ կողմից ընկերության կառավարումն անընդունելի էր համարվում, 1906 թվականին կայսր Վիլհելմ II-ը Բերտային ծանոթացրել է պրուսացի դիվանագետ Գուստավ ֆոն Բոհլեն ունդ Հալբախի հետ։ Նույն տարում Գուստավն ու Բերտան ամուսնացել են։ Ըստ կայսերական հրամանագրի՝ նրանք միավորել են ազգանունները, և ընկերության սեփականատերը պետք է կրեր Կրուպ ազգանունը։ Ամուսնությունից հետո ընկերությունը սկսել է ղեկավարել Գուստավ Կրուպը։

1934 թվականին, երբ «կոպիտ նորեկ» Ադոլֆ Հիտլերն առաջին անգամ այցելել է Կրուպներին, Բերտան հրաժարվել է հյուրընկալել նրան՝ պատճառաբանելով միգրենը։ Երբ 1935 թվականին Վիլլա Հյուգելում՝ Կրուպների ընտանիքի տանը, առաջին անգամ բարձրացվել է նացիստական դրոշը, Բերտան ասել է ծառային. «Իջիր և տես, թե որքան ներքև ենք ընկել»։

1941 թվականին Գուստավ Կրուպը ինսուլտ է տարել և դարձել անգործունակ, ուստի Բերտան իր ամբողջ ժամանակը նվիրել է ամուսնու խնամքին, իսկ ավագ որդին՝ Ալֆրիդը, ստանձնել է ընկերության կառավարումը։

Բերտա Կրուպը մնացել է Կրուպների ընկերության սեփականատերը մինչև 1943 թվականի նոյեմբերի 12-ը, երբ Հիտլերն արձակել է «Ֆյուրերի հրամանագիրը «Friedrich Krupp AG»-ի ընտանեկան բիզնեսի մասին», ըստ որի՝ ընկերությունը դարձել է Ալֆրիդի միակ սեփականությունը, իսկ Բերտայի մյուս երեխաներն ու Զիտա ֆոն Մեդինգերը՝ 1940 թվականի հունվարին մահացած Կլաուսի երրորդ որդու այրին, հրաժարվել են ժառանգությունից։

Երկրորդ համաշխարհային պատերազմի ավարտից հետո Բերտան շարունակել է հոգ տանել անկողնային հիվանդ ամուսնու մասին, իսկ ընտանեկան գործերը տնօրինում էր չորրորդ որդին՝ Բերտոլդը, քանի որ Ալֆրիդ Կրուպը Նյուրնբերգյան դատավարության ժամանակ դատապարտվել էր 12 տարվա ազատազրկման, սակայն ազատ է արձակվել ժամանակից շուտ՝ 1951 թվականին։

## Բարեգործություն
1921 թվականին Բերտա և Գուստավ Կրուպները Էսսեն քաղաքում սեփական միջոցներով ծննդատուն են բացել՝ Կրուպների ընկերության այն աշխատակիցների համար, որոնք որոշակի պատճառներով չէին կարողանում բուժօգնություն ստանալ այլ հիվանդանոցներում։ Հաստատությունը բացելու շարժառիթը բուժքրոջ անփութության պատճառով նրանց երեք ամսական որդու՝ Առնոլդի մահն էր։

1950-ականների կեսին Սուրբ Ֆրանցիսկոսի ժամանման առիթով Բերտան Էսսենում հողակտոր է նվիրաբերել եկեղեցու կառուցման նպատակով։ Շինարարությունը սկսվել է 1956 թվականին։ Նվիրաբերման մասին վկայում է զանգակատան քարին գրված արձանագրությունը։

## Մրցանակներ
* Ձիթենու լեռան խաչ՝ Երուսաղեմի հոսպիսին 10000 նամականիշ նվիրելու համար
* Էսսեն քաղաքի պատվավոր քաղաքացու կոչում - զրկվել է 1946 թվականին

## Ծանոթագրություններ

## Գրականություն
* Triana, J. Ruiz, J. The secret weapon of the great war, Revista Cubana de Física, 35(1) 2018, ISSN 0253-9268, p.&nbsp;60-66.
* 

## Արտաքին հղումներ
* Կենսագրությունը ThyssenKrupp-ում

Կատեգորիա:20-րդ դարի գործարարներ
Կատեգորիա:Գերմանացի գործարարներ
Կատեգորիա:Գերմանացի ձեռնարկատերեր
Կատեգորիա:Կին գործարարներ
Եկատերինա Ամոսովա

**Եկատերինա Ամոսովա** (), խորհրդային և ուկրաինացի սրտաբան, բժշկական գիտությունների դոկտոր (1988), պրոֆեսոր, Ալեքսանդր Բոգոմոլեցի անվան Ազգային բժշկական համալսարանի ռեկտոր (2014 թվականի հունիսի 13 - 2019 թվականի հունվարի 8), համալսարանի  № 2 բժշկական թերապիայի ամբիոնի վարիչ(1990 - 2014), «Սիրտ և անոթներ» և «Therapia» ամսագրերի գլխավոր խմբագիր։ Ուկրաինայի բժշկական գիտությունների ազգային ակադեմիայի թղթակից անդամ է։

Ակադեմիական թերացում հակամրցանակի դափնեկիր է «Թունավոր ռեկտոր 2018» անվանակարգում։

## Կենսագրություն
Եկատերինան ծնվել է 1956 թվականի փետրվարի 8-ին Կիևում՝ Ուկրաինայի բժշկական ազգային ակադեմիայի և Ուկրաինայի գիտությունների ազգային ակադեմիա ակադեմիկոս Նիկոլայ Ամոսովի ընտանիքում։ Մայրը՝ Լիդիա Դենիսենկոն, ավարտել է Կիևի բժշկական ինստիտուտը, աշխատել է որպես վիրաբույժ, ֆիզիոթերապևտ։

1978 թվականին ավարտել է Կիևի բժշկական ինստիտուտը։ 1983 թվականին պաշտպանել է թեկնածուական ատենախոսություն «Խոշոր օջախային սրտամկանի սուր ինֆարկտի ընթացքի կանխատեսումը և անմիջական արդյունքները» թեմայով, իսկ 5 տարի անց դոկտորական թեզ՝ «Դիլատացված կարդիոմիոպաթիա» թեմայով։

2004-2005 թվականներին եղել է Ուկրաինայի առողջապահության նախարարության գլխավոր սրտաբանը։

2014 թվականի հունիսին Ալեքսանդր Բոգոմոլեցի անվան ազգային բժշկական համալսարանի աշխատակազմի կողմից ընտրվել է ռեկտորի պաշտոնում։

Պաշտոնից ազատվել է Ուկրաինայի Առողջապահության նախարարության՝ 2019 թվականի հունվարի 8-ի որոշմամբ՝ համալսարանի ֆինանսատնտեսական գործունեության խախտումների և դեկտեմբերի 26-ից հունվարի 8-ը աշխատավայրից առանց հիմնավոր պատճառի բացակայելու համար, ինչը փաստացի արգելափակել է համալսարանի աշխատանքը։

Եկատերինա Ամոսովան երկար տարիներ եղել է Ուկրաինայի բարձրագույն ատեստավորման հանձնաժողովի փորձագետ։ Նա նաև Ուկրաինայի սրտաբանների և ռևմատոլոգների համայնքի խորհրդի անդամ է։

Հին Ղրիմ քաղաքի պատվավոր քաղաքացի է (2003 թվականի հոկտեմբերի 30-ից)։

Ամուսինը բժիշկ Վլադիմիր Միշալովն է։

## Աշխատություններ
Ամոսովան հեղինակել է ավելի քան 600 աշխատություն։
* «Կլինիկական սրտաբանություն»՝ ISBN 978-5-311-01231-7

## Ծանոթագրություններ

## Արտաքին հղումներ
* 1956 թվականի փետրվարի 8-ին Կիևի առաջատար սրտավիրաբույժ Նիկոլայ Ամոսովայի ընտանիքոիմ Եկատերինա Ամոսովան

Կատեգորիա:Բժշկական գիտությունների դոկտորներ
Կատեգորիա:Գիտությունների թեկնածուներ
Կատեգորիա:Խորհրդային բժիշկներ
Կատեգորիա:Կին գիտնականներ
Կատեգորիա:Ուկրաինացի գիտնականներ
Կատեգորիա:Սրտաբաններ
Սերխիո Ալվարես

**Սերխիո Ալվարես Կոնդե** (, ), իսպանացի ֆուտբոլիստ, «Սելտա Վիգո» ֆուտբոլային ակումբի դարպասապահ։

## Ակումբային կարիերա
Սերխիոն ծնվել է Կատոյրա քաղաքում՝ Պոնտեվեդրայում, ֆուտբոլ է սկսել խաղալ «Արոսա» երիտասարդական ակումբի կազմում, իսկ 1999 թվականին՝ 13 տարեկան հասակում, տեղափոխվել է հարևան «Սելտա Վիգո» ակումբ։ «Սելտա»-ի կազմում իր նորամուտը մեծահասակների մակարդակով անցկացրել է Իսպանիայի թագավորական ֆուտբոլի ֆեդերացիայի երկրորդ դիվիզիոնում՝ որպես պահեստային։ 2008/09 թվականների մրցաշրջանում Ալվարեսը վարձավճարով հանդես է եկել մեկ այլ գալիսական ակումբում՝ «Ռասինգ Ֆերոլ»-ում։ 2011 թվականին հունիսի 4-ին Սերխիոն առաջին անգամ խաղացել է «Սելտա»-ի գլխավոր թիմում՝ 3։0 հաշվով ջախջախելով «Կարտագենա»-ին։ Ավելի ուշ՝ ակումբի հիմնական դարպասապահ Իսմայել Գոմես Ֆալկոնեի՝ «Էրկուլես» ֆուտբոլային ակումբ տեղափոխվելուց հետո, նա տեղափոխվել է հիմնական թիմ և զբաղեցրել է դարպասապահի տեղը։

2012 թվականի հոկտեմբերի 5-ին Սերխիոն անցկացրել է առաջին խաղը Պրեմիեր լիգայում՝ «Սևիլյա»-ի դեմ խաղում անձեռնմխելի պահելով դարպասը  (2:0), սակայն մրցաշրջանը ընդհանուր առմամաբ հաջող չի եղել․ նա անցկացրել է ընդամենը երկու խաղ, իսկ մնացած ժամանակ նստած է եղել Խավի Վարասի թիկունքում, որն ակումբ էր ժամանել վարձակալության սկզբունքով։

Խաղաշրջանի ավարտին Վարասը վերադարձել է «Սևիլյա», սակայն Սերխիոն կրկին հայտնվել է պահեստայինի նստարանին՝ այժմ արդեն երիտասարդ Յոելի թիկունքում։ Յոելի «Վալենսիա» տեղափոխվելուց հետո Սերխիոն երկարացրել է պայմանագիրը «Սելտա»-ի հետ մինչև 2016 թվական և վերջապես դարձել է ակումբի առաջին դարպասապահը։

2014 թվականի նոեմբերի 1-ին Սերխիոն մի քանի անգամ արդյունավետ փրկել է թիմին «Բարսելենա»-ի դեմ արտագնա 1։0 հաշվով հաղթած խաղում։ Նա 2015 թվականի փետրվարի 15-ին 2։0 հաշվով հիանալի խաղ է անցկացրել «Ատլետիկո Մադրիդ»-ի դեմ։

## Ծանոթագրություններ

## Արտաքին հղումներ

* 
* 
* 

Կատեգորիա:Սելտայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Լա Լիգայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Էմինե Ջապարովա

**Էմինե  Այրովնա Ջապարովա** (նաև՝ **Էմինե Ջեպպար**, ղրիմի թաթարերեն՝ EmineAyarqızı Ceppar, ), ուկրաինացի ղրիմի թաթար քաղաքական և պետական գործիչ, լրագրող, Ուկրաինայի արտաքին գործերի նախարարի առաջին տեղակալ։

## Կրթություն
Գերազանցությամբ ավարտել է Կիևի Տարաս Շևչենկոյի անվան ազգային համալսարանի միջազգային հարաբերությունների ինստիտուտի միջազգային հարաբերությունների բաժինը (2000-2006)՝ ստանալով քաղաքագետ-միջազգայնագետի և անգլերենի թարգմանչի դիպլոմներ։ 2005 թվականին մասնակցել է ԱՄՆ Պետդեպարտամենտի «International Visitor Leadership Program» և «Երիտասարդական այլընտրանք» ծրագրերին, ստաժավորում է անցել Ուկրաինայի Գերագույն ռադայի նախագահի առաջին տեղակալի քարտուղարությունում։ 2008 թվականին մասնակցել է Նիդեռլանդների Քլինգենդալ քաղաքի Միջազգային հարաբերությունների ինստիտուտի դիվանագետների վերապատրաստման ծրագրին։

## Կենսագրություն
2002-2003 թվականներին հասարակական հիմունքներով աշխատել է Ուկրաինայի առաջին փոխվարչապետի հումանիտար հարցերով ծառայությունում, որպես ազգային փոքրամասնությունների հարցերով օգնական։ 2008 թվականի մարտից մինչև 2010 թվականի հունվարն աշխատել է Ուկրաինայի արտաքին գործերի նախարարության մշակութային և հումանիտար համագործակցության վարչության սոցիալական և հումանիտար հարցերի բաժնում  որպես երրորդ քարտուղար։ 2011 թվականից սկսել է զբաղվել լրագրությամբ։ Մինչև 2014 թվականն աշխատել է որպես հաղորդավար և հաղորդումների հեղինակ Ղրիմի թաթարական ATP հեռուստաալիքում։ 2014 թվականի փետրվարից Ազատություն ռադիոկայանի լրագրող է։

2015 թվականի հոկտեմբերից մինչև 2016 թվականի ապրիլը եղել է Ղրիմի տեղեկատվական քաղաքականության գծով Ուկրաինայի տեղեկատվական քաղաքականության նախարարի խորհրդական։ 2016 թվականի ապրիլի 20-ին նշանակվել է Ուկրաինայի տեղեկատվական քաղաքականության նախարարի առաջին տեղակալ։ 2019 թվականի սեպտեմբերի 3-ին նա հրաժարականի դիմում է ներկայացրել։

2019 թվականի խորհրդարանական ընտրություններում եղել է Ժողովրդական պատգամավորության  թեկնածու «Գրոյսմանի ուկրաինական ռազմավարություն» կուսակցությունից, ցուցակի  4-րդ համարը։

2020 թվականի մայիսի 18-ից Ուկրաինայի արտաքին գործերի նախարար Դմիտրի Կուլեբայի առաջին տեղակալն է, ՅՈՒՆԵՍԿՕ-ի գործերով Ուկրաինայի ազգային հանձնաժողովի նախագահը։

2021 թվականի օգոստոսի 24-ին Ջապարովային շնորհվել է երկրորդ դասի արտակարգ և լիազոր դեսպանորդի դիվանագիտական աստիճան։

## Ծանոթագրություններ

## Արտաքին հղումներ
* Первый заместитель Министра // Джапарова Эмине Айяровна
* Эмине Джапарова: «Украинское образование для крымчан — залог возвращения Крыма» 
* Эмине Джапарова: «Восстановление исторических топонимов в Крыму — возвращение памяти о крымских татарах»

Կատեգորիա:Ուկրաինացի դիվանագետներ
Կատեգորիա:Կիևի համալսարանի շրջանավարտներ
Կատեգորիա:Ուկրաինացի լրագրողներ
Կատեգորիա:Ուկրաինացի խմբագիրներ
Կատեգորիա:Ուկրաինայի քաղաքական գործիչներ
Կատեգորիա:Պետական գործիչներ
Կատեգորիա:Ուկրաինացի հաղորդավարներ
Կատեգորիա:Ուկրաինացի կին քաղծառայողներ
Մարիանա Բեցա

**Մարիանա Ալեքսանդրովնա Բեցա** (, ), ուկրաինացի դիվանագետ, միջազգային իրավունքի մագիստրոս։ Երկրորդ դասի արտակարգ և լիազոր դեսպանորդ։ 2018 թվականի դեկտեմբերի 12-ից Էստոնիայում Ուկրաինայի արտակարգ և լիազոր դեսպան։ 2015-2018 թվականներին եղել է Ուկրաինայի արտաքին գործերի նախարարության խոսնակը։

## Կենսագրություն
Մարիանա Բեցան ծնվել է 1978 թվականի հունվարի 1-ին Կիևում։ 1994-1999 թվականներին սովորել է Կիևի Տարաս Շևչենկոյի անվան համալսարանի միջազգային հարաբերությունների ինստիտուտում, որտեղ ստացել է միջազգային իրավունքի մագիստրոսի կոչում և անգլերենի թարգմանչի որակավորում։ Ստաժավորում  է անցել Լոնդոնի դիվանագիտական ակադեմիայում 2003 թվականի օգոստոսին, Ինդոնեզիայի արտաքին գործերի նախարարության կրթական և ուսումնական կենտրոնում 2010 թվականի հոկտեմբերին, Միջազգային ծովային կազմակերպության (IMO) ուսումնական կենտրոնում 2011 թվականի մայիսին, Նիդեռլանդների միջազգային հարաբերությունների «Կլինգենդալ» ինստիտուտում, 2012 թվականի ապրիլին, курс «Публичная дипломатия и СМИ» в США в июне 2016 года, հաճախել է «Հանրային դիվանագիտություն և լրատվամիջոցներ» դասընթացին ԱՄՆ-ում 2016 թվականի հունիսին։ Տիրապետում է ռուսերեն  և անգլերեն լեզուներին  և ֆրանսերենի հիմունքներին։

Դիվանագիտական ծառայության է անցել 2001 թվականի մարտին։ 2001-2005 թվականներին եղել է Ուկրաինայի արտաքին գործերի նախարարության պայմանագրային և իրավական վարչության միջազգային իրավական համագործակցության բաժնի կցորդ, երրորդ և երկրորդ քարտուղար։ 2005 թվականի փետրվարից մինչև 2009 թվականի հունիսն աշխատել է Նիդերլանդներում Ուկրաինայի դեսպանատան երկրորդ և առաջին քարտուղար, եղել է ուկրաինական իրավաբանների թիմի անդամ՝ Սև ծովում մայրցամաքային շելֆի և Ուկրաինայի և Ռումինիայի բացառիկ տնտեսական գոտիների սահմանազատման գործով, որը քննվել է Արդարադատության միջազգային դատարանի կողմից։ 2009-2012 թվականներին եղել է Ուկրաինայի արտաքին գործերի նախարարության արտաքին քաղաքականության միջազգային իրավունքի և օրենսդրության բաժնի վարիչ, առաջին քարտուղար, խորհրդական։ 2012 թվականի հոկտեմբերից մինչև 2015 թվականի հուլիսն աշխատել է Վիեննայում, միջազգային կազմակերպություններում Ուկրաինայի մշտական ներկայացուցչությունում՝ Եվրոպայի անվտանգության և համագործակցության կազմակերպության (ԵԱՀԿ) հարցերով խորհրդական։ 2015 թվականի հուլիսի 15-ից ղեկավարել է տեղեկատվական բաժինը, եղել է Ուկրաինայի արտաքին գործերի նախարարության խոսնակը։ 2018 թվականի նոյեմբերին Մարիանա Բեցային փոխարինել է Կատերինա Զելենկոն՝ որպես Ուկրաինայի արտաքին գործերի նախարարության խոսնակ։

Նախագահ Պյոտր Պորոշենկոյի 2017 թվականի դեկտեմբերի 22-ի հրամանով Մարիանա Բեցային շնորհվել է Երկրորդ դասի արտակարգ և լիազոր դեսպանի դիվանագիտական աստիճան։

2018 թվականի սեպտեմբերի 13-ին նախագահ Պյոտր Պորոշենկոյի հրամանով Բեցան նշանակվել է Էստոնիայում Ուկրաինայի արտակարգ և լիազոր դեսպան, դեկտեմբերի 12-ին ստանձնել է պաշտոնը։ Դեկտեմբերի 14-ին նա իր հավատարմագրերն է հանձնել Էստոնիայի նախագահ Կերստի Կալյուլայդին։ Փոխարինել է Վիկտոր Կրիժանովսկուն։

## Ծանոթագրություններ

Կատեգորիա:Ուկրաինացի դիվանագետներ
Կատեգորիա:Կիևի համալսարանի շրջանավարտներ
Կատեգորիա:Ուկրաինացի թարգմանիչներ
Կատեգորիա:Ուկրաինայի կին քաղաքական գործիչներ
Կատեգորիա:Կին իրավաբաններ
Պատանեկության կղզի

**«Պատանեկության կղզի»** (), 1976 թվականի խորհրդային ֆիլմ, որը նկարահանել է ռեժիսոր Բորիս Շիլենկոն։

## Սյուժե
Գյուղական դպրոցի իններորդ դասարանցիները որոշել են կազմակերպել իրենց պատանեկան կոլտնտեսությունը, ինքնուրույն մշակել ու բերքահավաք անել։ Դպրոցի տնօրենն աջակցում է երեխաներին, և չնայած նրանց պատանեկան թիմում առկա դժվարին հարաբերություններին, նրանք կարողանում են իրականացնել իրենց ծրագիրը՝ հավատալով իրենց ուժերին։

## Դերերում
* Վլադիմիր Անդրեև – *Սաշկո
* Օլյա Դեմշևսկայա – *Մարինա
* Վիտալի Լոբզին – *Ռոմկա
* Սերգեյ Մասլոբոյշչիկով – *Բորիս
* Թամարա Սինիցկայա – *Կատյա
* Նիկոլայ Սկորոբոգատով – *Պյոտր Միտրոֆանովիչ
* Ալեքսանդր Մովչան – *Միխայիլ Անտոնովիչ
* Բորիս Նովիկով – *Ստեպան պապ
* Յուրի Բոնդարենկո – *Կոլկա
* Ալեքսեյ Ռուդենկո – *Կոտկա
* Իրինա Շչերբինինա – *Զոյա
* Լյուդմիլա Ալֆիմովա – *կոլտնտեսական
* Վլադիմիր Վոլկով – *կոլտնտեսական
* Վիկտոր Պոլիշչուկ – *կոլտնտեսական
* Ալեքսանդր Միլյուտին – *վարորդ
* Գալինա Դոլգոզվյագա – *Ռոմայի մայրը
* Լյուդմիլա Սոսյուրա – *մորաքույր Կլավա
* Վասիլի Ֆուշչիչ – *Վասիլի Վասիլևիչ
* Զոյա Վասիլկովա – ''էպիզոդ

## Քննադատություն
«Новини кіноекрана» ամսագիրը (1978) ֆիլմը դասել է անհաջող ֆիլմերի շարքում, որոնք «զուրկ են բարձր մտքերից, կրքերի և զգացմունքների պայքարից»,  «Вітчизна» (1978) ամսագիրը գրել է. 
... անհաջող, մոխրագույն, ճշմարտությունից զուրկ է նաև և «Պատանեկության կղզի» ֆիլմը։ Երիտասարդության համար և երիտասարդության մասին ֆիլմեր նկարահանելը հեշտ գործ չէ, այն խոհուն աշխատանք է պահանջում։ Բայց այս դեպքում սցենարի հեղինակ Ա. Վլասովը թեմային (երեխաների մասնակցությունն իրենց գյուղի կոլտնտեսության կյանքում, սեփական, մանկական կոլտնտեսություն ստեղծելու նրանց ցանկությունը) թեթև է վերաբերվել։ Ֆիլմն ստացվել է պարզունակ՝ նշված արհեստագործական շաբլոններով։ Եվ արդյունքում՝ հերթական ռեժիսորական ձախողումը։

## Ծանոթագրություններ

## Գրականություն
* Остров юности // Советские художественные фильмы: 1976—1977. — М.: Нива России, 1995. — стр. 87
* Остров юности // Мастерство в фильме: сборник статей об украинском кино в 1976—1980 гг. — Киев: Мыстецтво, 1982. — 245 с. — стр. 221

Կատեգորիա:Խորհրդային ֆիլմեր
Կատեգորիա:1976 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Բնօրինակում անաղբյուր հոդվածներ
Գայթակղություն (ֆիլմ)

**«Գայթակղություն»** (), խորհրդային գեղարվեստական ֆիլմ, երիտասարդական դրամա, որը նկարահանել է ռեժիսոր Վյաչեսլավ Սորոկինը 1987 թվականին։ Ֆիլմը նվիրված է Դինարա Ասանովայի հիշատակին։

## Սյուժե
Ավագ դպրոցի աշակերտուհի Ժենյան, փոխելով բնակության վայրը, տեղափոխվում է մեկ այլ դպրոց։ Նոր դպրոցում շատ երեխաներ են սովորում արտոնյալ ընտանիքներից։ Այստեղ տիրում են այլ բարքեր, այլ արժեքներ, և աղջիկը չի կարող դիմակայել էլիտայի մեջ ընդգրկվելու գայթակղությանը։ Նա սիրահարվում է դպրոցի ամենահայտնի տղային։ Ժենյան, ներկայանալով որպես մեկ ուրիշը, դավաճանում է մորը, ինքն իրեն, հասնում է նպատակին, բայց ամեն ինչ բոլորովին այլ է։

## ԴԵրերում
* Ալիսա Զիկինա – *Ժենյա Ռոդիմցևա
* Յունի Դավիդով – *Բորյա
* Նատալյա Սորոկինա – *Սոնյա Դավիդովա
* Սերգեյ Լուչնիկով – *Վովա Վոժժով
* Ելենա Ռուֆանովա – *Վալյա Ժուկովա
* Օլգա Բոդժգդանովա – *Կանարեյկինա
* Տատյանա Գրիգորևա – *Ժենյայի մայրը
* Ալեքսանդր Տկաչենոկ – *Ժենյայի հայրը
* Իրինա Սելեզնյովա – *Մարինա, Ժենյայի հոր նոր կինը
* Տատյանա Շարկովա – *Գալինա Վիկտորովնա
* Նատալյա Պանինա – ''Մաշա

## Նկարահանող խումբ
* Ռեժիսոր՝ Վյաչեսլավ Սորոկին
* Սցենարի հեղինակներ՝ Յուրի Կլեպիկով, Վալերի Ստարոդուբցև
* Оօպերատոր՝ Յուրի Վորոնցով

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1987 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Չիլով

**Չիլով** (), քաղաքատիպ ավան Ադրբեջանի Հանրապետության մայրաքաղաք Բաքու քաղաքի Փիրալլահի շրջանում։ 1949 թվականին ստացել է քաղաքային ավանի կարգավիճակ։ Ադրբեջանի Հանրապետության ազգային հերոս Ռասիմ Իբրահիմովը ծնվել է այս ավանում։

## Աշխարհագրություն
Քաղաքատիպ ավանը գտնվում է Կասպից ծովի Չիլով կղզում։ 1949 թվականին ստացել է ավանի կարգավիճակ։ Ավանը հայտնի է նավթի արդյունահանմամբ։

## Բնակչություն
2021 թվականի տվյալներով բնակավայրն ուներ 1704 բնակիչ։ Բնակչությունն աշխատում է հիմնականում արդյունաբերական ձեռնարկություններում, մասամբ՝ գյուղատնտեսական ոլորտերում։

## Ծանոթագրություններ

Կատեգորիա:Ադրբեջանի բնակավայրեր
Մեզ պսակել են ոչ եկեղեցում

**«Մեզ պսակել են ոչ եկեղեցում»** (), խորհրդային գեղարվեստական ֆիլմ, որը նկարահանել է ռեժիսոր Բորիս Տոկարևը 1982 թվականին։ Սյուժեն հիմնված է հեղափոխական-նարոդնիկ, բանաստեղծ Սերգեյ Սինեգուբի գրառումների և նամակների վրա։

## Սյուժե
Գործողությունները տեղի են ունենում 1870-ական թվականներին։ Քահանայի դուստրը ֆիկտիվորեն ամուսնանում է հեղափոխական-նարոդնիկ  բանաստեղծի հետ, որպեսզի դուրս գա իրեն ճնշող իրավիճակից։ Երիտասարդական կոմունան կազմակերպում է հարսանիք և նորապսակների տեղափոխումը Տոմսկ։ Սակայն պսակվելով՝ երիտասարդներն իսկապես սիրում են միմյանց։ Երբ ամուսնուն դատապարտում և ուղարկում են տաժանակրության, կինը կամավոր հետևում է նրան։

## Դերերում
* Ալեքսանդր Գալիբին – *Սերգեյ Սինեգուբ, հեղափոխական-նարոդնիկ
* Նատալյա Վավիլովա – *Լարիսա Չեմոդանովա, քահանայի դուստր
* Պյոտր Վելյամինով – *հայր Վասիլի 
* Լյուդմիլա Գլադունկո – *Աննա Կուվշինսկայա 
* Ալեքսեյ Ժարկով – *Իվան Ֆեոդորովիչ, հաշտարար դատավոր
* Գալինա Լեխ – *մայր, հայր Վասիլիի կինը
* Բորիս Բաչուրին – *Պյոտր 
* Դմիտրի Պոպով – *Պետեչկա, Լարիսա եղբայր
* Տատյանա Ուխարովա – *խոհարար
* Վլադիմիր Կուզնեցով – *ուղեկից 
* Իվան Կոսիխ – *դատարանի քարտուղար
* Եկատերինա Դրոնովա – *կոմունայի անդամ
* Օլգա Տոկարևա – *կոմունայի անդամ
* Յուրի Սոկոլով – *կոմունայի անդամ
* Վալերի Ֆետիսով – *կոմունայի անդամ
* Վալենտին Բրիլեև – *կոմունայի անդամ
* Վլադիմիր Կուզնեցով – *կոմունայի անդամ 
* Վալենտինա Կարատաևա – *կոմունայի անդամ, երգող (վոկալը՝ Ելենա Կամբուրովայի) 
* Գեորգի Բուրկով – *մարդ սայլի վրա 
* Սերգեյ Վոլկոշ – *միաբան
* Ռիտա Գլադունկո – *հյուր
* Նիկոլայ Գորլով – *հայրապետ
* Իգոր Կաշինցև – *հայր Միխայիլ
* Պիտեր Մերկուրև – *ռեակցիոներ, գնացքում Սինեգուբի ուղեկիցը
* Անատոլի Սոլովյով – *կալվածատեր Գուբին
* Վալենտինա Բերեզուցկայա – *կին հարսանիքում (լուսագրերում նշված չէ)
* Վերա Բուրլակովա – *կին գնացքում (լուսագրերում նշված չէ)
* Վիկտոր Ֆիլիպով – *կաղ (լուսագրերում նշված չէ)
* Անաստասիա Նեմոլաևա – *աղջիկ Գուբինի բակում (լուսագրերում նշված չէ)
* Մարիա Պիսկունովա – *աղջիկ Գուբինի բակում (լուսագրերում նշված չէ)

## Նկարահանող խումբ
* Սցենարի հեղինակներ՝ Ալեքսանդր Սվոբոդին, Նաթան Էյդելման
* Ռեժիսոր՝ Բորիս Տոկարև
* Օպերատոր՝ Նիկոլայ Նեմոլյաև
* Նկարիչ՝ Լեոնիդ Սվինցսկի
* Կոմպոզիտոր՝ Իսահակ Շվարց
* Երգերի տեղքտի հեղինակ՝ Ալեքսեյ Տիմոֆեև («Нас венчали не в церкви»), Բուլատ Օկուջավա («Любовь и разлука»), Յակով Պոլոնսկի («Последний вздох»)

## Ծանոթագրություններ

Կատեգորիա:1980-ականների խորհրդային ֆիլմեր
Կատեգորիա:1980-ականների ռուսերեն ֆիլմեր
Կատեգորիա:1982 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային ֆիլմեր
Կատեգորիա:Ֆիլմեր, որոնց գործողությունները տեղի են ունենում 1870-ականներին
Սերը պետք է գնահատել

**«Սերը պետք է գնահատել»** (), 1959 թվականի խորհրդային երիտասարդական ֆիլմ, որը նկարահանել է ռեժիսոր Սերգեյ Սպլոշնովը։

ԽՍՀՄ-ում եղել է կինովարձույթի առաջատար․ 1960 թվականին կինովարձույթում զբաղեցրել է երրորդ տեղը, այն դիտել է 33,9 միլիոն հեռուստադիտող։

## Սյուժե
Կատյա Դրոշիվիչն առաջադեմ ջուլհակուհի է տեքստիլ կոմբինատում, ընկերները հարգում են նրան, ընկերուհիները սիրում են նրան, նրան սիրահարված է Ստեպանը՝ որը Բալթիկ ծովի նավատորմից զորացրված նավաստի է։ Բայց ամեն ինչ փոխվում է, երբ հանրակացարանի սենյակում, որտեղ նա ապրում է ևս երեք ջուլհակ աղջիկների հետ, հայտնաբերում են կոմբինատից գողացված ապրանք։ Բոլոր հանցանշանները Կատյայի դեմ են։ Նրան ազատում են աշխատանքից։ Ստեպանը խուսափում է նրանից։ Որոշելով, որ ինքն այլևս չունի իրական ընկերներ ու սեր՝ նա գնում է հեռավոր շինհրապարակ։ Այդ ժամանակ Նրա ընկերուհիներն ու կոմերիտմիության կոմիտեն, որոնք համոզված են, որ Կատյան ազնիվ մարդ է, պարզում են ճշմարտությունը․ Կատյայի հետ տեղի ունեցած պատմության մեջ դեր է խաղացել նրա ընկերուհին՝ Զինան։ Դրանից հետո սկսում են Կատյայի որոնումը։

## Դերերում
* Նինա Իվանովա – *Կատյա Դորոշևիչ
* Էդուարդ Բրեդուն – *Ստեպան
* Զինաիդա Ասմոլովա – *Թամարա Պետուշկովա
* Մուզա Կրեպկոգորսկայա – *Պոլինա Սավչուկ
* Ինգա Բուդկևիչ – *Զինա
* Անատոլի Ադոսկին – *Կոստյա, կոմբինատի կոմերիտկազմակերիչ
* Տատյանա Ալեքսեևա – *Անտոնինա Վասիլևնա, կոմերիտմիության շրջկոմի քարտուղար
* Կոնստանտին Սորոկին – *Պլատոն Վասիլևիչ Պետուշկով, Թամարայի հայրը
* Ֆեոդոր Շմակով – *Անտոն Իվանովիչ
* [[Պավել Մոլչանով]] – *Կազիմիր Պետրովիչ
* Վալենտինա Կրավչենկո – *Ֆրոսյա Յակիմչուկ
* Եվգենի Պոլոսին – *Եգոր Յակիմչուկ
* Բորիս Շչերբակով – * առևտրական
* Յուրի Գալկին – *պճնամոլ
* Յուրի Սիդորով – *Պյոտր
* Գեորգի Յումատով – *ֆոտոթղթակից
* Իվան Շատիլո – *Պրոկոֆի Ֆոոդորովիչ
* Ալեքսեյ Բարանովսկի – *Ակիմ Ակմիչ

## Արտաքին հղումներ
Նկարահանումներն անցկացվել են Մինսկում, և ֆիլմում շատ կադրեր կան քաղաքի տեսարաններով։ Այսպես, ֆիլմը սկսվում է Հաղթանակի հրապարակում մայիսմեկյան ցույցի փաստագրական նկարահանումներով, աշխատանքային վայրերում աղջիկների դրվագները նկարահանվել են Մինսկի բրդեղենի կոմբինատում, հերոսները քայլում են Բելառուսական ԽՍՀ 30-ամյակի անվան այգում։

## Ֆիլմի երաժշտություն
Ջերմանավի վրա հերոսի կատարած «Ты одна» երգը (երաժշտությունը՝ Յուրի Սեմենյակոյի, տեքստը՝ Նիկոլայ Գլեյզերովի) կատարում է դերասան Էդուարդ Բրեդունը։

«Рок-н-ролл на костях», որը լսում են ստիլյագաները, ամերիկյան *Bill Haley & His Comets* խմբի «Happy Baby» երգն է։

## Ծանոթագրություններ

## Գրականություն
* *Амлинский В.* — Любовью надо дорожить, товарищи кинематографисты! Заметки о фильмах на молодёжную тему // Московский комсомолец, 4 февраля 1960
* *Патрикеева И.* — Превращения темы. (Худож. фильмы «Повесть о молодоженах» и «Любовью надо дорожить») // Советская культура, 27 февраля 1960

## Աղբյուրներ
* Любовью надо дорожить // Советские художественные фильмы: 1958—1963 / ВГФК, Москва. — М.: Искусство, 1968. — стр. 160
* Любовью надо дорожить // Домашняя синематека: отечественное кино 1918—1996 / Сергей Землянухин, Мирослава Сегида. — М.: Дубль-Д, 1996 .- 520 с. — стр. 234

Կատեգորիա:1960 ֆիլմեր
Կատեգորիա:1960-ականների ռուսերեն ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Խորհրդային ֆիլմեր
Jackie Chan (երգ)

«**Jackie Chan**», երգ կանադացի ռեփեր Prime-ի և ամերիկացի ռեփեր Post Malone-ի վոկալով։ Երգը ներառվել է Preme-ի՝  2018 թվականի մայիսի 4-ին թողարկված «Light of Day» դեբյուտային ալբոմի կազմում։ Հետագայում, լսելով կատարողների վոկալը, հոլանդացի DJ Tiësto-ն և կանադացի դիջեյ Dzeko-ն որոշել են այլընտրանքային ստեղծել տարբերակ և թողարկել այն որպես սինգլ։ Այլընտրանքային երգը ստեղծվել է Tiësto-ի և Dzeko-ի կողմից՝ Prime-ի եւ Post Malone-ի մասնակցությամբ։ Սինգլը թողարկվել է 2018 թվականի մայիսի 18-ին՝ *Musical Freedom* լեյբլի կողմից։ Երգի վերնագրում օգտագործվել է հայտնի հոնկոնգցի, չինացի և ամերիկացի դերասան և կասկադյոր Ջեքի Չանի անունը։

## Երաժշտական տեսահոլովակ
«Jackie Chan» երգի լիրիկական տեսահոլովակը թողարկվել է 2018 թվականի մայիսի 18-ին YouTube ալիքում։ Այն նկարահանել է ռեժիսոր Katya Temkin-ը։

«Jackie Chan»-ի պաշտոնական երաժշտական տեսահոլովակը թողարկվել է 2018 թվականի հուլիսի 2-ին YouTube-ի Tiësto-ի օգտահաշվում։ Այն ներկայացնում է Post Malone-ի և Prime-ի անիմացիոն պատկերները Minecraft-ի ոճով, որոնք ճանապարհորդում են լիմուզինով ֆուտուրիստական քաղաքում։ Այն նկարահանել է ռեժիսոր Jay Matin-ը։

## Հիթ-շքերթներ
### Շաբաթական հիթ-շքերթներ

#### Տարեվերջյան հիթ-շքերթներ

#### Տասնամյակի հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* 
* 

Կատեգորիա:Post Malone-ի երգեր